open-index/open-wikipedia-markdown huggingface dataset:
Tronheimas katedrāle

right|thumb|150px|Tronheimas katedrāles rietumu frontāls
right|thumb|150px|Skats uz Tronheimas katedrāli no ziemeļaustrumiem 2006. gadā
**Tronheimas katedrāle** (*Nidarosdomen*, arī *Nidaros domkirke*, pēc viduslaiku Tronheimas nosaukuma Nidarosa (*Nidaro*)), ir luterāņu katedrāle Tronheimā, Norvēģijā. Viena no ievērojamākajām Norvēģijas baznīcām, kas līdz 1906. gadam kalpoja par Norvēģijas karaļu kronēšanas vietu. Tā celta no 1070. līdz apmēram 1300. gadam.

## Ārējās saites
Oficiālā katedrāles un luterāņu arhibīskapa vietne (angļu valodā)
ATV

**ATV** var būt:
* *[[Agena Target Vehicle]]*, *Gemini* kosmosa kuģu tuvošanās un saslēgšanās mērķis
* *[[Automated Transfer Vehicle]]*, bezpilota kravas kosmosa kuģu sērija
Ledus skulptūra

thumb|200px|Ledus skulptūra "Latvieša stāsts"
[thumb|200px|Ledus skulptūra "Liesma vējā", [Fērbenksas pilsētā, Aļaskā]]
**Ledus skulptūra** ir telpisks mākslas darbs, kas tiek izgatavots no ledus ar dažādiem instrumentiem, piemēram, motorzāģi, kaltiem, CNC, slīpmašīnu frēzi, utt... Ledus skulptūras parasti tiek eksponētas ledus festivālos ziemas aukstajos mēnešos brīvā dabā vai iekštelpās pie istabas temperatūras, pēdējā gadījumā tiek lietoti ūdeni savācoši rezervuāri. Iekštelpu skulptūras parasti tiek izgatavotas no standarta mazā mākslīgā ledus bloka (100 × 50 × 25 cm) un tādas skulptūras vēl dēvē par galda skulptūrām un lieto saviesīgos pasākumos, novietojot uz galda kopā ar ēdieniem. Ūdens, no kā tiek izgatavots ledus, parasti ir pilnīgi attīrīts un lietojams pārtikā. Laiks, kādu skulptūra var izturēt, nezaudējot savas pamataprises, ir 4-8 stundas pie temperatūras +25&nbsp;°C.

Ledus skulptūras paveids var būt ledus bārs - lete, kas izgatavota no ledus blokiem. Vesela telpa var būt no ledus - lete, plaukti, krēsli, sienas, ledus skulptūras. Ledus bārs var tikt uzstādīts ārā, ja gaisa temperatūra ir zem 0&nbsp;°C, vai sniegā, ledus ēkā, kā arī iekštelpās kur ir silts, +20&nbsp;°C un vairāk. Šādos bāros var tikt pasniegti atdzesēti dzērieni no ledus glāzēm.
Pakri bāka

thumb|Pakri baka (2023)
**Pakri bāka** () atrodas uz Pakri pussalas, Igaunijā. Bāka atrodas pussalas ziemeļdaļā. Tā ir garākā Igaunijas bāka.

## Vēsture
Pakri bākas vēsture sākas 1718. gadā, kad Pēteris I lika uzcelt bāku, lai atvieglotu kuģu nokļūšanu Paldiski ostā. 1724. gadā tā sāka darboties. Iesākumā bākas virsotnē tika kurināts ugunskurs. 1803. gadā tika uzbūvēta laterna, kurā atradās vairākas eļļas lampas. Tika uzstādītas arī 16 lēcas, gatavotas Sanktpēterburgā. Šādā veidā bāka darbojās līdz 1889. gadam, kad to sāka apdraudēt klints erozija un tika nolemts būvēt jaunu bāku attālāk no krasta.

## Raksturojums
Pakri bākas augstums ir 52,3 m. Bāku veido mūrēts sarkanu ķieģeļu tornis ar laternu un galeriju. Laterna ir melnā krāsā, galerija sarkana. Bākas gaismas elements atrodas 73 m virs jūras līmeņa. Gaisma balta (5 s deg, 10 s pārtraukums). Gaisma redzama 12 jūras jūdžu attālumā. Bāka darbojas visu gadu diennakts tumšajā laikā.
1995. gadā Igaunijas pasts izdeva pastmarku ar Pakri bākas attēlu.

## Ārējās saites
* Estonian Maritime Navigation
* Pakri bāka 1996

## Atsauces
Pjemontiešu valoda

**Pjemontiešu valoda** (*Piemontèis*) ir romāņu saimes valoda, kurā runā apmēram 2 miljoni cilvēku Pjemontā, Itālijas ziemeļrietumos. Bieži šī valoda tiek uzskatīta par itāļu valodas dialektu.

Pirmie rakstu pieminekļi pjemontiešu valodā ir kopš 12. gadsimta. Literārā valoda tika izkopta 17. un 18. gadsimtā.

## Statuss

Pjemontā, tāpat kā citur Itālijā, ikdienas komunikācijā dominē itāļu valoda. Pjemontiešu valodas lietošana tikusi apkarota gan Itālijas Karalistes, gan Itālijas Republikas laikā. Oficiālais iemesls bijis diskriminācijas novēršana attieksmē pret ieceļotājiem no citiem (nabadzīgākajiem) Itālijas reģioniem.

2004.g. Pjemontas reģionālais parlaments pasludināja pjemontiešu valodu par reģionālo valodu, bet Itālijas valdība šo lēmumu neatzīst. Ierobežotos apmēros pjemontiešu valoda tiek lietota skolu izglītības programmās.

## Ārējās saites
* ''Piemont Viv''  Pjemontiešu diskusiju vietne 
* Pjemontiešu valodas vietne 
* Pjemontiešu valoda
* Pjemontiešu valodas īsai apraksts
* ''Lalinguapiemontese.net'' Tiešsaistes pjemontiešu valodas kursi
* ''Arbut - Ël piemontèis a scòla'' Pjemontiešu valodas programma skolās
Hannoveres dinastija

thumb|200px|Hannoveras dinastijas ģerbonis
thumb|200px|Hannoveras Lielbritānijas karaļnama ģerbonis
**Hannoveres dinastija** (*House of Hanover*) bija Lielbritānijas monarhu dinastija, kas valdīja Hannoverē (1714—1837) un Lielbritānijas un Īrijas Apvienotajā Karalistē (1714—1901)

Tā kā Lielbritānijas karaliene Anna Stjuarte mira, neatstājot pēcnācējus, Stjuartu dzimtas tiešā līnija bija izmirusi. Saskaņā ar 1701. gada *Aktu par troņa mantošanu*, kas liedza Lielbritānijas tronī atrasties katoļticīgam karalim, Lielbritānijas tronī kāpa to tuvākais radinieks Hannoveras kūrfirsts Georgs (vāc. *Georg Ludwig von Hannover*), dibinot **Hannoveres dinastiju**.

Hannoveru dzimtas aizsākās ar Džeimsa I meitu Elizabeti, kura apprecējās ar senas vācu monarhu Velfu () dzimtas Estes atzara (angl. *House of Este*, fr. *d’Este*, vāc. *Die Este*) pārstāvi, Pfalcas kūrfirstu un Bohēmijas karali Fridrihu V.

## Hannoverieši Lielbritānijas tronī
thumb|200px|Hannoveras Apvienotās Karalistes karaļnama ģerbonis
* Džordžs I, Lielbritānijas karalis un Īrijas karalis (1714—1727), Hannoveres elektors (1708—1727)
* Džordžs II Lielbritānijas karalis un Īrijas karalis (1727—1760), Hannoveres elektors (1727—1760)
* Džordžs III, Lielbritānijas karalis un Īrijas karalis (1760—1800), Lielbritānijas un Īrijas Apvienotās Karalistes karalis (1801—1820), Hannoveres elektors (1760—1806), Hannoveres karalis (1814—1820)
* Džordžs IV, Lielbritānijas un Īrijas Apvienotās Karalistes karalis, Hannoveres karalis (1820—1830)
* Viljams IV, Lielbritānijas un Īrijas Apvienotās Karalistes karalis, Hanoveres karalis (1830—1837)
* Viktorija, Lielbritānijas un Īrijas Apvienotās Karalistes karaliene (1837—1901), Indijas imperatore (1876—1901)

Pēc karalienes un imperatores Viktorijas nāves tronī kāpa viņas un Saksijas Koburgas un Gotas hercoga Alberta (vāc. *Albert Franz August Karl Emmanuel Herzog von Sachsen-Coburg-Gotha*, 1819.-1861.) dēls Alberts Eduards, aizsākot **Saksijas Koburgas un Gotas dinastiju**, kuru karalis un imperators Džordžs V 1917. gadā lika pārdēvēt par '''Vindzoras dinastiju''' (lai nebūtu nekā kopīga ar Vācijas Impēriju, kas bija Lielbritānijas pretiniece Pirmajā pasaules karā).

## Bibliografija
* Plumb, J. H. The First Four Georges. Revised ed. Hamlyn, 1974.
* Redman, Alvin. The House of Hanover. Coward-McCann, 1960.

## Ārējās saites
* Royal Genealogies
* Royal Family of Great Britain including the Houses of Hanover, Saxe-Coburg and Gotha and House of Windsor.
* Chronology of the House of Hanover
* Genealogy
* Die Welfen (de) official homepage of the House of Welf
* Succession laws in the House of Welf
Naisāres bāka

**Naisāres bāka** (, ) atrodas uz Naisāres salas Baltijas jūrā, Somu jūras līcī. Sala pieder Igaunijai. Bāka atrodas salas ziemeļdaļā. 

## Vēsture
Naisāres salā pirmā bāka sāka darboties jau 1788. gadā. Vēlāk šeit atradās divas bākas, bet abas tika nopostītas Otrā pasaules kara laikā. 1946. gadā tika uzbūvēta 38 m augsta koka pagaidu bāka. 1960. gadā to aizvietoja pašreizējā bāka.

## Raksturojums
Naisāres bākas augstums ir 45 m. Bāku veido astoņškautņu tornis no betona ar laternu un dubultu galeriju. Bākas augšējā trešdaļa ir sarkana, apakšējās divas trešdaļas — baltas. Bākas gaismas elements atrodas 47 m virs jūras līmeņa. Gaisma balta (3 s deg, 7 s pārtraukums). Gaisma redzama 12 jūras jūdžu attālumā. Bāka darbojas visu gadu diennakts tumšajā laikā.

## Ārējās saites

* ''Estonian Maritime Navigation''
Vindzoras dinastija

thumb|200px|Vindzoru karaļnama karogs**Vindzoras dinastija** (*House of Windsor*) ir Apvienotās Karalistes monarhu dinastija.

## Vēsture
Pēc karalienes un imperatores Viktorijas nāves Hannoveres dinastija pārtrūka — tronī kāpa viņas un Saksijas Koburgas un Gotas hercoga Alberta (, 1819-1861) dēls Alberts Eduards, aizsākot Saksijas Koburgas un Gotas dinastiju (*House of Saxe-Coburg and Gotha*) Apvienotās Karalistes tronī, kuru karalis un imperators Džordžs V 1917. gada 17. jūlijā lika pārdēvēt pēc karaliskās rezidences Vindzoras pils nosaukuma par **Vindzoras dinastiju** (lai dinastijai nebūtu nekā kopīga ar Vāciju, kas bija Lielbritānijas pretiniece Pirmajā pasaules karā).

## Apvienotās Karalistes valdnieki
* Džordžs V Vindzors, Lielbritānijas un Īrijas apvienotās karalistes karalis (1910—1927), Lielbritānijas un Ziemeļīrijas apvienotās karalistes karalis (1927—1931), Apvienotās karalistes un britu aizjūras domīniju karalis (1931—1936), Indijas imperators (1910—1936)
* Eduards VIII Vindzors, Lielbritānijas un Ziemeļīrijas apvienotās karalistes un britu aizjūras domīniju karalis, Indijas imperators (1936.)
* Džordžs VI Vindzors, Indijas imperators (1936—1947), Īrijas karalis (1936—1949), Lielbritānijas un Ziemeļīrijas apvienotās karalistes un Sadraudzības personālūnijas  karalis (1936—1952)
* Elizabete II Vindzora, Lielbritānijas un Ziemeļīrijas apvienotās karalistes un Sadraudzības personālūnijas karaliene (1952—2022)
* Čārlzs III Vindzors, Lielbritānijas un Ziemeļīrijas apvienotās karalistes un Sadraudzības personālūnijas karalis (2022—*pašlaik*)

## Bibliogrāfija

* Bentley-Cranch, Dana. Edward VII: Image of an Era 1841-1910. — London: Her Majesty's Stationery Office. 1992 — .
* Hattersley, Roy. The Edwardians. — London: Little, Brown. 2004. — .
* Middlemas, Keith; Edited by Antonia Fraser. The Life and Times of Edward VII. — London: Weidenfeld and Nicolson. 1972. — .
* Tuchman, Barbara. The Guns of August. — New York: Macmillan. 1964.

## Ārējās saites
* Vindzoru nama oficiālā mājaslapa
* Vindzoru dzimtas ciltskoks
* Royal Family of Great Britain
* Herzogtum Sachsen-Coburg und Gotha (1826—1918) 
* Herzogtum Sachsen-Coburg und Gotha (Landratsämter und Gemeinden) 1910
Baltuss Dumidors

**Baltuss Dumidors** (), pilnā vārdā **Baltuss Persivāls Vuldfriks Braiens Dumidors** (), bija Cūkkārpas direktors ilgu laiku - ar pārtraukumu 5. Harija Cūkkārpas mācību gadā līdz 6. Harija Cūkkārpas mācību gadam. Viņam bija gara, balta bārda, zilas acis un brilles, kuru stikli bija pusmēnešu formā. Dumidors bija vecs, bet apveltīts ar izcilu, gudru prātu, visas savas domas viņš glabāja Domnīcā. Dumidoram piederēja fēnikss Fokss, kura asarām ir dziedējošas īpašības, viņa kabinetā atradās Šķirmice, kas skolēnus sadalīja 4 torņos - Grifidorā, Elšpūtī, Kraukļanagā un Slīdenī. No Šķirmices tikai īstens Grifidors verēja izvilkt Godrika Grifidora zobenu.

Pirms kļūšanas par Cūkkārpas direktoru Dumidors jaunībā dzīvoja Godrika gravā - netālu no Harija vecāku mājām. Viņam bija arī māsa Ariana un brālis Aberforts. Māsa agri mira, jo dažu vientiešu dēļ Ariana sajuka prātā un nespēja apvaldīt savas burvju spējas. Brālis, lai gan viņam nebija sevišķi labas attiecības ar Dumidoru, reiz izglāba Harijam Poteram un viņa draugiem dzīvību. Dumidors agrā jaunībā sadarbojās ar ļaunajiem burvjiem, bet vēlāk viņš mainījās. 

Dumidors mēģināja arī savākt Nāves Dāvestus, sākumā, lai kļūtu par varenu burvi, vēlāk citu iemeslu dēļ.

Profesors Dumidors bija izteikts Voldemorta un citu tumšo burvju pretinieks. Lai gan viņš neuzvarēja Voldemortu, Dumidors iznīcināja dažus horkrustus. Dumidors bija labos draugos ar Harija vecākiem un daudziem citiem dižiem burvjiem.

Dumidora kabinetu Cūkkārpā sargāja garaguja, kura prasīja paroles. Katru gadu parole bija savādāka, tomēr tās visas saistīja viena tēma - saldumi, kuri garšoja Dumidoram.

Dumidors bija attēlots arī uz šokovaržu kartītēm. Viņš bija ne tikai Cūkkārpas direktors, bet arī Merlina ordeņa kavalieris. Viņš bija arī Fēniksa ordeņa dibinātājs un dalībnieks.

Dumidors tika nogalināts Cūkkārpas Astronomijas tornī no Strupa rokas, kad bija izdzēris mikstūru, kurā glabājās viens no horkrustiem. Daļēji viņa nāve bija veltīga, jo tajā ieliktais medaljons nebija īstais horkrusts, bet īstenībā Dumidora nāve nebija veltīga. Par spīti tam, ka profesors Strups nogalināja Dumidoru, viņš to jau bija iepriekš sarunājis ar profesoru Dumidoru, un tas nebija Strupa ļaunuma dēļ. Tas ir sīkāk paskaidrots 7. Harija Potera daļā "Harijs Poters un Nāves Dāvesti".

## Ārējās saites
* Dumidors Harija Potera Vikipēdijā 
* Dž.K. Roulingas citāti par Dumidoru
Palestīna (nozīmju atdalīšana)

**Palestīna** var būt:
* Palestīna — ģeogrāfisks reģions Tuvajos Austrumos;
* Palestīnas Valsts — daļēji atzīta valsts;
* Palestīniešu pašpārvalde — Izraēlas okupētās Palestīnas valdība.
Varlpiri zīmju valoda

**Varlpiri zīmju valoda** ir Austrālijas vidienē Tanami tuksnesī dzīvojošās pirmiedzīvotāju varlpiri cilts zīmju valoda. Tā ir viena no visattīstītākajām un pati pētītākā no Austrālijā lietotajām zīmju valodām. Atšķirībā no citām zīmju valodām šo valodu pamatā izmanto dzirdīgi cilvēki.

## Sociālais konteksts
Kaut arī daudzām kaimiņu valodu grupām, kā piemēram, arerntes un Rietumu tuksneša valodām, arī pastāv zīmju palīgvalodas, varlpiri zīmju valoda (tāpat kā varumunu zīmju valoda) ir visattīstītākā un visplašāk lietotā. Tā ir tikpat pilnīga komunikācijas sistēma, kā mutvārdu varlpiri valoda. Tā iemesls ir tradīcija, kas atļauj atraitnēm sēru laikā (kas var ilgt mēnešiem un gadiem ilgi) sazināties vienīgi ar zīmju palīdzību.

Varlpiri komūnās atraines parasti dzīvo atsevišķi no to ģimenēm kopā ar citām atraitnēm vai jaunām vientuļām sievietēm. Tā rezultātā parasta ir parādība, ka varlpiri sievietes daudz labāk lieto žestu valodu, nekā vīrieši. Jundumu vecākās paaudzes sievietes pastāvīgi lieto zīmju valodu, neatkarīgi no tā, vai ir runas aizliegums, vai nē. Parasti visi komūnas iedzīvotāji saprot šo valodu un prot lietot zīmju valodu situācijās, kad runas lietošana ir nevēlama, kā piemēram, medībās, privātās sarunās, lielā attālumā, slimības gadījumā, vai attiecībās ar personu, pret kuru nepieciešams izrādīt sevišķu cieņu. Daudzi arī lieto zīmju valodu vienlaikus ar runu.

## Lingvistika
Britu lingvists Adams Kendons *(Adam Kendon)* apgalvo, ka varlpiri zīmju valodu vislabāk var raksturot nevis kā atsevišķu valodu, bet kā varlpiri mutvārdu valodas manuālo atveidojumu. Atsevišķas zīmes atveido mutvārdu valodas morfēmas, kuras tiek izteiktas tādā pat vārdu kārtībā, kā runātajā valodā. Tomēr ir virkne gramatisku detaļu, kas zīmju valodā netiek atveidotas, kā arī tādas, kas raksturīgas tikai šai zīmju valodai.

## Atsauce

## Literatūra
* Wright C.D. 1980. *Walpiri Hand Talk: An Illustrated Dictionary of Hand Signs used by the Walpiri People of Central Australia.* Darwin: N.T. Department of Education.
* Meggitt M.J. 1954. *Sign language among the Warlpiri of Central Australia.* Oceania, 25(1), p. 2-16. (reprinted (1978) in "Aboriginal sign languages of the Americas and Australia." New York: Plenum Press, v.2, p.409-423.)
* Kendon A. 1985. *Iconicity in Warlpiri Sign language.* In Bouissac P., Herzfeld M. & Posner R. (eds), Inconicity: Essay on the Nature of Culture . TÅbingen: Stauffenburger Verlag. In press, p. .
* Kendon A. 1988. *Parallels and divergences between Warlpiri sign language and spoken Warlpiri: analyses of signed and spoken discourses.* Oceania, 58, p. 239-54.
Sony Mobile Communications

***Sony Mobile Communications AB*** (agrākais nosaukums ***Sony Ericsson Mobile Communications AB***) ir Japānā reģistrēts mobilo telefonu un citu mobilo ierīču ražotājs. Dibināts 2001. gadā kā Zviedrijas uzņēmuma *[[Ericsson]]* un Japānas elektronikas tehnikas ražotāja *[[Sony]]* kopuzņēmums. Kopš 2012. gada tas pilnībā pieder *Sony*.

## Kompānijas dibinātāji
* *[[Sony|Sony Digital Telecommunication Network Company]]* (50 %)
* *[[Ericsson|Ericsson Division Consumer Products]]* (50 %)

## Darbība
Sony Ericsson sadarbojas ar *[[Vodafone]]* un ražo telefonus GSM un 3G tīklam. Kompānijas pētniecības centri atrodas Zviedrijā, Japānā, Ķīnā, ASV un Lielbritānijā. Pēc analītiķu atzīmes iSuppli, 2006. gada II ceturksnī *Sony Ericsson* ieņēma ceturto vietu pasaulē pēc saražoto telefonu skaita (7% tirgus) pēc *[[Nokia]]* (35%), *[[Motorola]]* (23%) un *[[Samsung Mobile]]* (12%).

Kompānijā strādā vairāk nekā 5 tūkst. darbinieku. 2005 gadā pārdoto telefonu skaits bija 51,2 milj. gab. (2004 — 42,3 milj.), peļņa — $7,3 miljardi ($6,5 miljardi), tīrā peļņa — $356 miljoni ($316 milj.).

thumb|200px|''Sony Ericsson'' logotips

## Atsauces

## Ārējās saites
* Oficiālā mājaslapa
Medvedevs

**Medvedevs** (, no *медведь* — 'lācis'; sieviešu dzimtē Medvedeva (*Медве́дева*)) ir krievu cilmes uzvārds. Cilvēki ar šo uzvārdu:

* Aleksandrs Medvedevs (*Александр Медведев*; 1955) — krievu sporta funkcionārs;
* Aleksejs Medvedevs (*Аляксей Уладзіміравіч Мядзведзеў*; 1972) — baltkrievu cīkstonis;
* Dmitrijs Medvedevs (*Дмитрий Анатольевич Медведев*; 1965) — bijušais Krievijas prezidents;
* Jevgeņijs Medvedevs (*Евгений Медведев*; 1982) — krievu hokejists;
* Daniils Medvedevs (*Дании́л Медве́дев*; 1996) — krievu tenisists;
* Silvestrs Medvedevs (*Сильве́стр Медведев*; 1641—1691) — zinātnieks un enciklopēdists.

## Skatīt arī
* Medvedeva
Single-Bilingual

**"Single-Bilingual"** ir britu popgrupas Pet Shop Boys trešais singls no 1996. gada albuma *[[Bilingual]]*. Tas sasniedza 14. vietu britu singlu tabulā.

## Dziesmu saraksts
### CD 1 Parlophone (UK)
# "Single-Bilingual" — 3:30
# "Discoteca" (New Version) — 3:48
# "The Calm Before The Storm" — 2:46
# "Discoteca" (Trouser Enthusiast's Adventure Beyond The Stellar Empire Mix) — 9:30

### CD 2 Parlophone (UK)
# "Discoteca" (PSB Extended Mix) — 7:02
# "Confidential" (Demo Tinai Tērnerei) — 4:48
# "Single-Bilingual" (Baby Doc Mix) — 5:45
# "Discoteca" (Baby Doc Mix) — 7:19

### Singla kasete (UK)
# "Single-Bilingual" — 3:30
# "Discoteca" (New Version) — 3:48

## Tabulu rezultāti

## Ārējās saites
* Diskogrāgija Pet Shop Boys
Radiohead

***Radiohead*** ir angļu alternatīvā roka grupa no Ebingdonas pie Temzas, Oksfordšīras grāfistes. Visu grupas pastāvēšanas laiku tās sastāvs ir palicis nemainīgs: Toms Jorks (balss, ģitāra, klavieres), brāļi Džonijs Grīnvuds (soloģitāra, citi instrumenti) un Kolins Grīnvuds (basģitāra), Eds Obraiens (ģitāra, otrā balss) un Fils Selvejs (bungas).

*Radiohead* 1992. gadā izlaida savu pirmo singlu "*[[Creep]]*". Šī dziesma nekļuva populāra uzreiz, tikai dažus mēnešus pēc grupas pirmā albuma "*[[Pablo Honey]]*" (1993) izdošanas. Grupas popularitāte Apvienotajā Karalistē pieauga līdz ar otrā studijas albuma "*[[The Bends]]*" izdošanu 1995. gadā. 1997. gadā grupa izdeva savu trešo studijas albumu - "*[[OK Computer]]*", kas atnesa grupai arī starptautisku slavu. Šis albums bieži vien tiek atzīmēts kā viens no deviņdesmito gadu labākajiem albumiem. *[[Pitchfork]]* to ierindo trešajā vietā 150 labāko deviņdesmito gadu albumu sarakstā, bet ''Rolling Stone'' – trešajā vietā savā 100 labāko deviņdesmito gadu albumu sarakstā.

2000. gadā izdotais albums "*[[Kid A]]*", kā arī 2001. gadā izdotais "*[[Amnesiac]]*" iezīmējās ar izmaiņām grupas muzikālajā stilā, vairāk eksperimentējot ar elektroniskās mūzikas, krautroka, postpanka, kā arī džeza elementiem. Šie albumi atnesa grupai vēl lielāku popularitāti. 2003. gadā izdotajā "*[[Hail to the Thief]]*" bija atrodami visi stilistiskie *Radiohead* elementi. 2007. gadā tika izdots 7. studijas albums "*[[In Rainbows]]*", kas iezīmējās ar to, ka to varēja iegādāties digitāli, pircējam pašam nosakot cenu. Tiesa, lielākā daļa pircēju izvēlējās nemaksāt neko, bet vidējā par albumu samaksātā cena pasaulē bija 6 ASV dolāri. Diska formātā albums tika oficiāli izlaists 2007. gada 31. decembrī.

*Radiohead* līdz šim ir izdevusi deviņus studijas albumus, kopumā līdz 2018. gadam pārdodot gandrīz 40 miljonus ierakstu kopiju.

2019. gadā grupa tika uzņemta Rokenrola slavas zālē.

## Diskogrāfija

## Ārējās saites
* Radiohead.com, oficiālā mājaslapa
* RHDiscog.com, diskogrāfija

## Atsauces un piezīmes
Kulona spriegums

[300px|thumb|Karte, kurā attēlots Kulona spriegums (iekrāsots sarkanā krāsā) pēc [Izmitas zemestrīce|Izmitas un Dizdžes zemestrīcēm 1999.gadā netālu no Marmora jūras.]]

**Kulona spriegums** ir spriegums, kura ietekmē Zemes garozā izveidojas plaisas. Kulona spriegums veidojas divu spēku mijiedarbībā starp tektoniskajām plātnēm. Vienu no šiem spēkiem raksturo bīdes spriegums, kas rodas, plātnēm slīdot vienai gar otru. Savukārt otru mehānisko spriegumu nosaka spēks, ar kādu plātnes spiež viena uz otru un kas notur tās uz vietas.

Ja bīdes spriegums kļūst pārāk liels vai spiediens, kas notur plātnes vienu uz otras, mazinās, plātnes spēji pārvietojas un izceļas stipra zemestrīce. Lai gan tā atbrīvo lielu daļu enerģijas, spriegums neizzūd pavisam. Daļa sprieguma pārvietojas uz citu vietu tajā pašā plātņu lūzuma zonā vai kādā netālu esošā atzarojumā.

Jau daudzus gadus ģeologi ir spējuši izmērīt izmaiņas Kulona sprieguma ģeogrāfiskajā sadalījumā pēc lielākām zemestrīcēm, taču šīm pavisam nelielajām izmaiņām netika pievērsta īpaša uzmanība. Analizējot 1992. gadā jūnijā notikušo zemestrīci Kalifornijā, Ross Šteins un Džeimss Dītrihs no ASV Ģeoloģijas institūta uzreiz pamanīja kādu likumsakarību. Lielākā daļa pēcgrūdienu notika vietās, kur Kulona spriegums bija visvairāk pieaudzis. Tajās vietās, kur Kulona spriegums bija mazinājies, zemestrīce izcēlās retos gadījumos. Šī analīze ļāva izskaidrot pagātnē notikušās zemestrīces, taču nedeva atbildi uz jautājumu, vai būs iespējams prognozēt nākotnē gaidāmās katastrofas.

## Atsauces
Kravas kosmosa kuģis

[right|thumb|200px|[Progress (kosmosa kuģu sērija)|Progress M-52 pie SKS]]
**Kravas kosmosa kuģis**, saukts arī par **apgādes kuģi** vai **transportkuģi**, ir īpaši konstruēts automātisks kosmosa kuģis, kas darbojas bez cilvēku apkalpes. Tas paredzēts orbitālās stacijas apgādei ar degvielu, ūdeni, gaisu, pārtiku, apģērbu, aprīkojumu, rezerves daļām un eksperimentu materiāliem. Pilotējamais kuģis, bet bez cilvēku apkalpes, var arī izpildīt apgādes kuģa funkcijas, ja tas apgādāts ar automātiskām sistēmām.

Transportkuģis parasti sastāv vismaz no diviem nodalījumiem. Dzinēji, energosistēma un citas sistēmas ir izvietotas servisa modulī. Parasti elektroapgādei izmanto saules baterijas. Atšķirībā no citiem Zemes mākslīgajiem pavadoņiem, kravas kuģim ir hermētisks nodalījums, kurā īslaicīgi var uzturēties cilvēki, kad kosmiskais aparāts pievienots stacijai. Tajā atrodas pārvietojamas kravas, kuras paredzētas stacijas apgādei. Kosmiskais aparāts ir apgādāts ar tuvošanās sistēmām un saslēgšanās mehānismiem, kas ir identiski pilotējamo kosmosa kuģu sistēmām. Parasti transportkuģi nogādā kravas tikai virzienā uz staciju, bet daži ir bijuši apgādāti ar nolaižamo aparātu eksperimentu materiālu atgādāšanai atpakaļ uz zemi.

Kravas kosmosa kuģu sērijas:
* Progress (*Прогресс *) — PSRS / Krievija (kopš 1978. gada)
* Transportnij korabļ snabžeņija, *TKS* (*Транспортный корабль снабжения*) — PSRS (1981. — 1991.)
* Automated Transfer Vehicle, *ATV* ("automātisks pārvadāšanas lidaparāts") — ESA (pirmais starts 2008. gadā)
* H-II Transfer Vehicle, *HTV* ("H-2 pārvadāšanas lidaparāts") — JAXA, Japāna (pirmais starts 2009. gadā)
* Dragon — privāta uzņēmuma SpaceX, ASV (pirmais starts 2010. gadā)

## Skatīt arī
* Kosmosa kuģis
* Kosmoplāns
* Orbitālā stacija
Kazahstānas apgabali

thumb|right|450px|Kazahstānas apgabali
Kazahstāna ir sadalīta 17 apgabalos () un trīs pilsētās () ar apgabala tiesībām:
* Abaja apgabals (*Абай облысы*)
* Akmolas apgabals (*Ақмола облысы*)
* Aktebes apgabals (*Ақтөбе облысы*)
* Almati apgabals (*Алматы облысы*)
* Almati pilsēta (*Алматы қаласы*)
* Astanas pilsēta (*Астана қаласы*)
* Atirau apgabals (*Атырау облысы*)
* Austrumkazahstānas apgabals (*Шығыс Қазақстан облысы*)
* Karaghandi apgabals (*Қарағанды облысы*)
* Kizilordas apgabals (*Қызылорда облысы*)
* Kostanajas apgabals (*Қостанай облысы*)
* Manghistau apgabals (*Маңғыстау облысы*)
* Pavlodaras apgabals (*Павлодар облысы*)
* Rietumkazahstānas apgabals (*Батыс Қазақстан облысы*)
* Šimkentas pilsēta  (*Шымкент қаласы*)
* Tirkistanas apgabals (*Түркістан облысы*)
* Ulitau apgabals (*Ұлытау облысы*)
* Ziemeļkazahstānas apgabals (*Солтүстік Қазақстан облысы*)
* Žambilas apgabals (*Жамбыл облысы*)
* Žetisu apgabals (*Жетісу облысы*)

Baikoniras pilsētai (*Байқоңыр қаласы*) ir īpašs statuss, jo tā ar Baikonuras kosmodromu šobrīd ir iznomāta Krievijai līdz 2050. gadam.

## Statistika

## Piezīmes
Dmitrijs Medvedevs (nozīmju atdalīšana)

**Dmitrijs Medvedevs** var būt:
* Dmitrijs Medvedevs (1965) - Krievijas prezidents,
* Dmitrijs Medvedevs - Lietuvas hokeja izlases treneris.
Zemes grupas planētas

upright=1.5|thumbnail|Zemes grupas planētas: Merkurs, Venera, Zeme un Marss. Planētu izmēri ir proporcionāli.

**Zemes grupas planētas**, sauktas arī par **cietzemes planētām**, ir Saules sistēmas četras planētas, kuras  atrodas vistuvāk Saulei. Vistuvāk tai no šīm četrām planētām atrodas Merkurs, tai seko Venera, Zeme un Marss. Atšķirībā no milzu planētām Zemes grupas planētas sastāv galvenokārt no relatīvi smagiem ķīmiskajiem elementiem; tām ir dzelzs un niķeļa maisījuma kodols, ko aptver silikātu apvalks. Dažreiz Zemes grupas planētas dēvē par iekšējām planētām, tomēr pieņemts par iekšējām planētām saukt planētas, kas atrodas tuvāk Saulei nekā Zeme (Veneru un Merkuru). Iekšējās planētas nekad nenonāk opozīcijā, tās pie debess vienmēr redzamas Saules tuvumā (ne tālāk par noteiktu leņķi, ko sauc par maksimālo elongāciju).

## Atsauces

## Ārējās saites

* Zemes grupas planētas
Kalcija hidroksīds

**Kalcija hidroksīds** (Ca(OH)2, veldzētie kaļķi, dzēstie kaļķi) ir balta, cieta, kristāliska, sārmaina viela. To parasti iegūst, kalcija oksīdam reaģējot ar ūdeni (dzēšot nedzēstos kaļķus). Vēl kalcija hidroksīds var veidoties, reaģējot kalcija hlorīdam ar nātrija hidroksīdu. Kalcija hidroksīds (portlandīts) veidojas arī portlandcementa cietēšanas procesā. Kalcija hidroksīds ūdenī šķīst diezgan slikti.

Karsējot kalcija hidroksīdu atmosfēras spiedienā līdz 512&nbsp;°C, tas sadalās par kalcija oksīdu un ūdeni. Sadalīšanās temperatūra ir atkarīga no ūdens tvaiku parciālā spiediena atmosfērā. Kalcija hidroksīds reaģē ar oglekļa dioksīdu, veidojot kalcija karbonātu. Šī reakcija ir pamatā lielai daļai kalcija hidroksīda pielietojumu.

Kalcija hidroksīdu (dzēstos kaļķus) lieto par kaļķu javu galveno saistvielu. Tā bija mūrjavu galvenā saistviela līdz tam laikam, kad izgudroja cementu. Kalcija hidroksīda suspensija ūdenī (kaļķu piens) ir lētākais rūpnieciski lietojamais sārms. To lieto, lai neitralizētu skābes, lai dūmgāzes attīrītu no SO<sub>2</sub> un citur.

## Ārējās saites
Karkarali nacionālais parks

**Karkarali nacionālais parks** () ir nacionālais parks Kazahstānā, Karaghandi apgabalā. 

Dibināts 1998. gadā dabas teritoriju daudzveidības aizsardzībai un aizņem  hektārus

## Atsauces

## Ārējās saites
Eoīns Kolfers

thumb|right|Eoīns Kolfers

**Eoīns Kolfers** (*Eoin Colfer*, dzimis ) ir īru rakstnieks. Dzimis nelielā Veksfordas pilsētiņā Īrijas dienvidaustrumu krastā. Viņa māte ir aktrise un pasniedz aktiermeistarību, tēvs bija sākumskolas skolotājs, vēsturnieks un mākslinieks. Viņu ģimenē bija pieci bērni, Eoīns bija otrais. 

Mācījies tajā pašā sākumskolā, kur pasniedza viņa tēvs, Eoīns uzskata sākumskolas skolotāja profesiju par radošu un priecīgu. Un arī pats sapņoja būt par skolotāju kā tēvs.

Kolfers ir pabeidzis pedagoģisko koledžu Dublinā un, atgriežoties dzimtajā pilsētā, sāka strādāt par sākumskolas skolotāju.

Brīvajā laikā viņš sacerēja pasakas pēc ķeltu folkloras motīviem — par elfiem, gobliniem un citām pasakainām būtnēm. Pirmie šīs pasakas dzirdēja viņa skolēni, kuri labprāt klausījās stāstus ārpusstundu laikā.

"Artēmijs Fauls" nav pirmā Kolfera grāmata. Savu pirmo romānu „Bennijs un Omārs” viņš uzrakstīja 1995. gadā. Tas ir stāsts par divu zēnu draudzību un viņu piedzīvojumiem Ziemeļāfrikā. Šajā grāmatā Kolfers izmantoja savus iespaidus no ārzemju dzīves: no 1992. līdz 1996. gadam viņš kopā ar sievu Džekiju strādāja Saūda Arābijā, Tunisijā un Itālijā. Stāsts tika publicēts 1998. gadā un gandrīz kļuva par bestselleru. Grāmatas turpinājums „Bennijs un Mazais” tika publicēts 1999. gadā. 

Vēl viens Kolfera bērnu romāns „Vēlēšanu saraksts” ieguva gada Grāmatas prēmiju Īrijā. 

Tomēr pasaules slavu E. Kolferam atnesa romāns par jauno ļauno ģēniju Artēmiju Faulu. Panākumi bija tik iespaidīgi, ka autoram vajadzēja atstāt skolu, lai piedalītos savas grāmatas reklāmkompānijā.

Kolfers dažkārt atzinās, ka nebija gatavs tādai popularitātei un gribētu atgriezties pie pasniedzēja darba. Bet visdrīzāk tuvākajos pāris gados tas nenotiks, jo ar katru dienu Artēmijam Faulam ir vairāk un vairāk cienītāju.

Autors uzskata, ka viņam kā rakstniekam ļoti palīdzēja viņa īru izcelsme: 

## Ārējās saites
* Rakstnieka mājaslapa
Ziemeļanatolijas lūzums

300px|thumb|Ziemeļanatolijas lūzuma zona un tās zemestrīces 20. gadsimtā.

**Ziemeļanatolijas lūzums** ir viena no aktīvākajām lūzuma zonām pasaulē. Turcija, kuras teritorijā ir šis lūzums, atrodas uz tektonisko plātņu malas, kur satiekas Eirāzijas plātne ar Arābijas plātni. Ziemeļanatolijas lūzumā plātnes kustas ar ātrumu no 1 līdz 20 centimetriem gadā.

1999. gadā šajā lūzumā notika pēdējās divas lielākās zemestrīces: Izmitas zemestrīce un Dizdžes zemestrīce.
Dizdže

300px|thumb|Turcija administratīvā karte; Dizdžes atrašanās vieta atzīmēta ar sarkanu punktu.

**Dizdže** ir Dizdžes ila galvaspilsēta, pilsēta Turcijā. 2000. gadā tajā dzīvoja 156 326 iedzīvotāji.

## Dizdžes zemestrīce

 Izmitas zemestrīce mazināja Kulona spriegumu Izmitas pilsētā, taču daļa sprieguma pārvietojās uz diviem apgabaliem pretējās pusēs no izpostītās pilsētas. Viena no šīm vietām atradās Dizdžes pilsētas tuvumā 100 kilometrus uz austrumiem no Izmitas. ASV Ģeoloģijas institūta ģeologu Šteina, Dītriha un Stambulas Tehniskās universitātes ģeologa Barkas mudināti, inženieri ieteica slēgt skolas, neņemot vērā direktoru protestu. Vēlāk atbildīgo iestāžu darbinieki jutās laimīgi, ka bija paklausījuši brīdinājumiem, jo 1999. gada novembrī Dizdži skara spēcīgā Dizdžes zemestrīce, kas dažas no slēgtajām skolām nolīdzināja līdz ar zemi. Dizdžes zemestrīcē gājā bojā 894 cilvēki.

## Ārējās saites

## Atsauces
Vilsandi bāka

**Vilsandi bāka** () atrodas uz Vilsandi salas Baltijas jūrā, rietumos no Sāmsalas. Sala pieder Igaunijai. Bāka atrodas salas rietumdaļā. 

## Vēsture
Vilsandi bāka sāka darboties 1809. gadā. Iesākumā šeit atradās divas bākas, bet mazākā tika nopostīta 1840. gadā . 1817. gadā bākā tika uzstādīta mirgojoša gaisma, kuras rotējošo ekrānu darbināja pulksteņmehānisms ar atsvariem. 1860. gadā tika uzstādīta gaismas sistēma ar Frenela lēcām. 19. gs. bāka tika vairākkārt paaugstināta. Uz torņa ir redzamas izteiktas paaugstināšanas pēdas, tas sastāv it kā no pakāpēm. 
## Raksturojums
Vilsandi bākas augstums ir 37 m. Bāku veido apaļš akmens tornis ar laternu un galeriju. Bākas tornis ir krāsots balts, laterna un galerija - melnas. Bākas gaismas elements atrodas 40 m virs jūras līmeņa. Gaisma balta un sarkana, atkarībā no virziena (1 s deg, 2 s pārtraukums, 1 s deg, 2 s pārtraukums, 2 s deg, 7 s pārtraukums). Baltā gaisma redzama 12 jūras jūdžu attālumā, sarkanā 6 jūras jūdžu attālumā. Bāka darbojas visu gadu diennakts tumšajā laikā.
1999. gadā Igaunijas pasts izdeva pastmarku ar Vilsandi bākas attēlu. 
## Ārējās saites
* Estonian Maritime Navigation

## Atsauces
Kalcija hlorīds

**Kalcija hlorīds** (CaCl2) ir balta, kristāliska, higroskopiska viela. To lielākoties iegūst kā blakusproduktu nātrija karbonāta ražošanā, lai arī to var iegūt, sālsskābei reaģējot ar kalcija karbonātu vai kādu citu kalcija savienojumu. Kalcija hlorīds ar ūdeni veido dihidrātu, tetrahidrātu un heksahidrātu (attiecīgi piesaistītas 2, 4 un 6 ūdens molekulas). Šķīdība ūdenī ir 74,5 g/100ml (pie 20&nbsp;°C).

Elektrolizējot kalcija hlorīda kausējumu, iegūst metālisku kalciju. Kalcija hlorīds ir higroskopisks un to lieto gāzu un neūdens šķidrumu žāvēšanai. Koncentrēti kalcija hlorīda šķīdumi uzsūc ūdeni. Sausam kalcija hlorīdam šķīstot ūdenī, izdalās siltums. Kalcija hlorīdu dažreiz lieto ceļu kaisīšanai, jo tas ir mazāk kaitīgs dabai kā nātrija hlorīds un eitektiskais maisījums ar ūdeni sasalst tikai pie −55&nbsp;°C (nātrija hlorīda eitektiskais maisījums sasalst pie aptuveni −20&nbsp;°C). Kalcija hlorīda šķīdumu dažreiz lieto par aukstumnesēju.

Nātrija karbonāta ražošanas procesā iegūtais kalcija hlorīds ir atšķaidīta šķīduma veidā, un, lai iegūtu cietvielu, šo šķīdumu ir jāietvaicē. Tas palielina izmaksas.
Remix

***Remix*** ir latviešu mūzikas grupa, kas dibināta 1985. gadā. Mūziķis Aivars Hermanis, pēc Latvijas Radio galvenā mūzikas redaktora Raimonda Paula iniciatīvas, no pazīstamiem dažādu grupu (*[[Opus]]*, Līvi, Liepājas kvartets, *[[Modo]]*) mūziķiem izveidoja Latvijas Radio studijas ierakstu vienību. Kopdarbībai nesākoties, no "Remix" šķīrās Harijs Bašs (taustiņinstrumenti). Sākumā tika plānots, ka "Remix" strādās studijā ar dažādu autoru dziesmu pavadījumu ierakstiem. Tomēr ar to vien neaprobežojoties, reizēm uzstājās arī koncertos, atskaņojot instrumentālu džezroku un Igo dziedātas dziesmas poproka stilā.

Sākotnējā virzība un līmenis tika saglabāti arī 1988. gada rudenī, pēc koncertiem Norvēģijā šķiroties no tur palikušā Jevgēņija Ščapova. Viņa vietā nāca Eduards Glotovs (Corpus, Liepājas kvartets, Credo). Pēc gandrīz divu gadu intensīvas darbības Remix atstāja Latvijas Radio un kļuva par aktīvi koncertējošu grupu. Lielākoties Remix uzturas un strādā ārpus Latvijas — Norvēģijā, Polijā, Vācijā, Somijā, Zviedrijā, bet visvairāk — Krievijā un citās toreizējās Padomju Savienības republikās (kopš Igo uzvaras Vissavienības jauno dziedātāju konkursā “Jūrmala ‘86” grupa bija viena no pieprasītākajām latviešu precēm Krievijas mūzikas tirgū). 1988. gadā grupa uzvarēja "Mikrofona aptaujā" ar dziesmu "...pie Laika".

1989. gadā popmūzikas producenti no ASV Rīgā pēc latviešu rokgrupu noklausīšanās izvēlas "Remix", lai piedāvātu jaunas grupas dziesmas amerikāņu publikai, pēc menedžmenta līguma noslēgšanas ar ASV kompāniju *AM RE Managers* tiek izveidota grupa "Riga", kuras sastāvs tika mainīts, tajā iesaistīts arī Ainārs Virga ("Līvi"), beigās Igo nomaina "Opus Pro" vokālists Alex. Tomēr 1993. gadā grupas darbība tika pārtraukta bez gaidītā debijas albuma izdošanas. Albums tika izdots Latvijā 2015. gadā.

Pēdējās desmitgadēs Remix ir apvienojusies atsevišķām ekskluzīvām uzstāšanās reizēm. 2015. gada novembrī grupa devās 30 gadu jubilejas turnejā, uzstājoties kopā ar Liepājas Simfonisko orķestri Rēzeknes, Cēsu, Liepājas jaunuzceltajās koncertzālēs un Dailes teātrī Rīgā.

2015.gada 9.novembrī tika izdota Māra Papēža grāmata "Remix...pie Laika".

## Sastāvs
* Igo (Rodrigo Fomins) — balss.
* Aivars Hermanis — ģitāra, balss
* Jevgēņijs Ščapovs — bass (līdz 1988.)
* Eduards Glotovs — bass (no 1988.)
* Uldis Marhilēvičs — taustiņi, balss
* Harijs Bašs — taustiņi (līdz 1986.)
* Vilnis Krieviņš — sitamie instrumenti

## Diskogrāfija

### Studijas albumi
* Vēstule (1987; LP)
* Naktsmājas (1987; LP)
* Remix (1988; LP krievu val.)
* Uz veselību! (1989; LP)
* …pie Laika (1990; LP)
* ...pie Laika (2020; CD)

### Izlases
* Remix Gold (1995; CD)
* Naktsmājas & Uz veselību (2005; CD)
* Remix Gold (2005 CD, atkārtots izdevums)

### Video
* Remix DVD (2002)
* Remix instrumentālās mūzikas koncerts Dailes teātrī 2008 (DVD)
* Remix koncerts Dzintaru koncertzālē 2009 (DVD)
Izmiršana

[thumb|right|170px|[Ceļotājbalodis ir viens no putniem, kuru medīja līdz izmiršanai]]
**Izmiršana** bioloģijā un ekoloģijā notiek tad, kad visi vienas sugas īpatņi ir miruši, pārtraucot jebkādas sugas vairošanās iespējas. Izmiršana var notikt ekosistēmas pārmaiņu dēļ, radot nelabvēlīgu vidi, vai cilvēka darbības dēļ. Eksperti lēš, ka līdz 2100. gadam varētu izmirt puse pašreizējo sugu. Starptautiskā dabas un dabas resursu aizsardzības savienība veido un uztur globālu sugu izmiršanas draudu novērtējošu "Sarkano grāmatu".

## Skatīt arī
* Masveida izmiršana
* Izmirstošas sugas

## Atsauces
Vormsi bāka

**Vormsi bāka** vai **Saksbijas bāka** () atrodas uz Vormsi salas Baltijas jūrā. Sala pieder Igaunijai. Bāka atrodas salas ziemeļrietumu daļā.

## Vēsture
Vormsi bāka sāka darboties 1864. gadā. Sākotnēji šeit atradās Anglijā ražots čuguna tornis, kuru 1871. gadā pārvietoja uz Vaindlo salu, kad tika secināts, ka tornis ir pārāk īss, lai normāli darbotos vadlīnijā. Tā vietā tika uzstādīts Liepājā ražots čuguna tornis.

 
## Raksturojums
Vormsi bākas augstums ir 24 m. Bāku veido apaļš tornis no čuguna ar laternu un galeriju. Bākas tornis ir krāsots balts, laterna - sarkana. Bākas gaismas elements atrodas 27 m virs jūras līmeņa. Gaisma balta, sarkana un zaļa, atkarībā no virziena (3 s deg, 3 s pārtraukums). Baltā gaisma redzama 12 jūras jūdžu attālumā, sarkanā un zaļā gaisma 7 jūras jūdžu attālumā. Bāka darbojas visu gadu diennakts tumšajā laikā. Vormsi bāka kalpo par aizmugurējo vaduguni ziemeļu vadlīnijā un priekšējo vaduguni dienvidaustrumu vadlīnijā.
 
## Ārējās saites
* Estonian Maritime Navigation
2008. gada Latvijas futbola Virslīgas sezona

**Latvijas futbola Virslīgas 2008. gada sezona** bija 34. Virslīgas sezona, kas sākās , bet noslēdzās . 4 kārtas pirms sezonas beigām par čempioniem 3. reizi pēc kārtas kļuva "Ventspils".

Virslīgā piedalījās 10 komandas, kas aizvadīja divu riņķu turnīru. Pēc tam 6 labākās komandas savā starpā aizvadīja vēl pa 2 savstarpējām spēlēm, bet pēdējās 4 vietas savā starpā cīnījās par vietas saglabāšanu Virslīgā nākamajā sezonā. Pēdējoreiz 10 komandas Virslīgā spēlēja 1996. gada sezonā.

Īsi pirms sezonas sākuma FK Vindava, viena no jaunpienācējam komandām, neoficiāli paziņoja par iespējamu nespēlēšanu turnīrā, sakarā ar konfliktiem ar FK Ventspils un Olimpisko sporta centru "Venstpils" par treniņu un spēļu infrastruktūru. Taču pēc pāris dienām tika paziņots, ka komanda Virslīgā spēlēs un spēles aizvadīs Ventspils 2. pamatskolas stadionā uz mākslīgā seguma.

Par turnīra rezultatīvāko spēlētāju kļuva Vīts Rimkus ar 14 gūtiem vārtiem.

## Pirmā kārta
### Turnīra tabula
[thumb|250px|[FK Ventspils - trīskārtējie Latvijas čempioni]]

[thumb|250px|[FK Rīga spēlētājs Andrejs Agafonovs dodas uzbrukumā]]

### Rezultāti

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

## Otrā kārta

### Čempionāta kārta
#### Tabula

#### Rezultāti

 
 
 
 
 
 

 
 
 
 
 
 2

 
 
 
 
 
 

 
 
 
 
 
 

 
 
 
 
 
 

 
 
 
 
 
 

### Pazemināšanas kārta
#### Tabula

#### Rezultāti

## Pārspēles par izkrišanu
;Pirmā spēle

;Otrā spēle

**Divu spēļu summā pārliecinoša [[SK Blāzma]] uzvara ar rezultātu 6:1** un nosargātā vieta Virslīgā nākamsezon.

## Rezultatīvākie spēlētāji

## Čempioni
[170px|thumb|right|2008. gada [Latvijas čempioni "FK Ventspils"]]

* galv. treneris -  Romāns Grigorčuks

## Atsauces

## Ārējās saites
* Latvijas Futbola federācija
* RSSSF sezonas statistika
Palestīniešu pašpārvalde

**Palestīniešu pašpārvalde** (, *As-Sulṭah Al-Filasṭīniyyah*) ir autonoma administratīvi teritoriāla vienība, *de facto* Izraēlas valsts protektorāts ar pašpasludinātu centru Austrumjeruzalemē. Sadalīta divās teritoriālās vienībās: Gazas sektorā un Rietumkrastā.

Tiesības uz pašpārvaldi daļā no Izraēlas okupētās teritorijas palestīnieši izcīnīja 1993. gada septembrī sarunās Oslo. Formāli pašpārvalde bija iecerēta kā pagaidu pašvaldība uz 5 gadiem, kura laikā tai bija jānoregulē attiecības ar Izraēlu, lai varētu izveidot Palestīnas valsti. Kaut arī noteiktais laika posms ir pagājis, Palestīniešu pašpārvaldes juridiskais statuss palicis nenoteikts vēl joprojām.

1994. gadā Izraēlas bruņotie spēki atstāja Rietumkrastu, nododot to jaunizveidotās Palestīniešu pašpārvaldes rīcībā. 2005. gadā Izraēlas bruņotie spēki evakuējās no Gazas sektora. Robežas kontrolē Izraēla, arī elektrību, degvielu un dzeramo ūdeni Palestīniešu pašpārvalde drīkst saņemt tikai no Izraēlas. Militāri teritoriju kontrolē Izraēla, veicot regulārus armijas daļu reidus. Robežas nav noteiktas, jo laiku pa laikam Izraēla pašpārvaldei kādu teritoriju atņem vai piešķir.

1996. gadā pašpārvaldes teritorijā notika prezidenta vēlēšanas, kurās par prezidentu ievēlēja Palestīnas Atbrīvošanas organizācijas (PAO) priekšsēdētāju Jāsiru Arafātu. 2004. gadā par pašpārvaldes prezidentu ievēlēja Rauhi Fatuhu, bet 2005. gadā — Mahmūdu Abāsu.

## Saimniecība
Palestīnas saimniecība lielā mērā ir atkarīga no ārzemēs dzīvojošo iedzīvotāju kapitālieguldījumiem un finansiālā atbalsta, 2014. gadā šie emigrantu naudas pārvedumi veidoja 17,1% no IKP.

## Skatīt arī
* Palestīna
* Palestīnas Valsts

## Atsauces

## Ārējās saites
* Palestīniešu pašpārvalde
* Eiropas Parlamenta rezolūcija par Palestīnu
* A Comparison Of Three Drafts For An Israeli-Palestinian Peace Agreement 
* Institute for Palestine Studies 
* Rand Corporation Palestine Project
Norbi bāka (aizmugurējā vaduguns)

**Norbi bāka (aizmugurējā vaduguns)** (igauniski - *Norrby ülemine tuletorn*) atrodas uz Vormsi salas Baltijas jūrā. Sala pieder Igaunijai. Bāka atrodas salas ziemeļaustrumu daļā. Tā ir aizmugurējā vaduguns garākajai Igaunijas piekrastes ūdeņu vadlīnijai, kas stiepjas no kuģu kanāla starp Osmusāres salu un *Põõsaspea* zemesragu līdz Vosi kuģu kanālam. Atrodas 952 m attālumā no priekšējās vaduguns.

## Vēsture
Bāka sāka darboties 1916. gadā. Tolaik šeit bija uzbūvēts koka pagaidu tornis. 1935. gadā tika uzcelts betona tornis.

## Raksturojums
Bākas augstums ir 32 m. Bāku veido apaļš betona tornis ar laternu un galeriju. Bākas torņa augšējā trešdaļa ir sarkana, apakšējās 2/3 ir baltas.Gaismas elements atrodas 35 m virs jūras līmeņa. Gaisma balta (2 s deg, 2 s pārtraukums). Gaismas signāls redzams 12 jūras jūdžu attālumā. Bāka darbojas visu gadu diennakts tumšajā laikā. 2005. gadā Igaunijas pasts izdeva pastmarku ar bākas attēlu. attēlu.

## Atsauces

## Ārējās saites
* Estonian Maritime Navigation
Kofi Annans

**Kofi Ata Annans** (; dzimis , miris ) bija ganiešu izcelsmes diplomāts, no 1997. gada 1. janvāra līdz 2006. gada 31. decembrim (2 termiņus) viņš bija ANO ģenerālsekretārs.

2001. gadā Kofi Annans (kopā ar ANO) saņēma Nobela miera prēmiju.

## Dzīvesgājums
Kofi Annans dzimis 1938. gada 8. aprīlī Kumasi, britu Zelta krasta kolonijā (tagadējā Ganā). Annana ģimene piederēja pie vietējās aristokrātijas, jo abi viņa vectēvi bija cilšu virsaiši.

Studiju gaitas Kofi Annans uzsāka Ganas Tehniskajā universitātē, bet vēlāk studijas turpināja ASV. No 1961. līdz 1962. gadam Annans apguva ekonomiku aspirantūrā Ženēvas Starptautisko problēmu pētījumu institūtā. Vēl desmit gadus vēlāk Annanam tika piešķirta Slona stipendija studijām Masačūsetsas Tehnoloģiju institūtā, un tur viņš ieguva maģistra grādu vadības zinībās.

Kofi Annans bija precējies ar zviedru juristi un mākslinieci Nani Mariju Annanu. Iepriekšējā laulība ar nigērieti Titi Alakiju tika šķirta 1983. gadā. Viņam bija arī pameita, kura dzimusi Nanes Marijas pirmajā laulībā.

## Darbība ANO

### Karjeras sākums

1962. gadā Annans uzsāka darbu ANO Pasaules Veselības Organizācijā un kopš tā laika pastāvīgi strādāja dažādās ANO struktūrās un amatos Etiopijā, Šveicē, Ēģipte, ASV un citur.

Annans ir bijis ANO ģenerālsekretāra palīgs programmu plānošanā, budžeta un finanšu lietās, ANO inspektors. 1993. gada 1. martā Annans kļuva par ANO ģenerālsekretāra vietnieku miera uzturēšanas operācijās. Pēc tam viņš bija speciālais ANO pārstāvis Dienvidslāvijā un speciālais sūtnis NATO. 1996. gadā viņš atkārtoti ieņēma ANO ģenerālsekretāra vietnieka amatu.

Šajā laika periodā tikai divus gadus Annans nebija saistīts ar ANO: no 1974. līdz 1976. gadam viņš bija izpilddirektora Ganas tūrisma attīstības kompānijā un vienlaikus arī valdes loceklis tajā, kā arī Ganas tūrisma padomes darbinieks.

### ANO ģenerālsekretārs

Kofi Annans bija ANO ģenerālsekretārs divus amata termiņus — no 1997. gada 1. janvāra līdz 2006. gada 31. decembrim.

Annans īpašu uzmanību veltīja ekonomikas attīstības jautājumiem. 2000. gada septembrī Kofi Annans rīkoja vienu no nozīmīgākajiem forumiem ANO vēsturē: Tūkstošgades sammitu. Tajā piedalījās valstu līderi no vairāk nekā 1500 reģioniem un valstīm.

## Atsauces

## Ārējās saites

* Kofi Annana biogrāfija Nobela prēmijas mājaslapā
Abrukas bāka

**Abrukas bāka** () atrodas uz Abrukas saliņas Baltijas jūrā, netālu no Sāmsalas. Sala pieder Igaunijai. Bāka atrodas salas austrumdaļā un darbojas kā aizmugurējā vaduguns Abrukas vadlīnijā. 
__TOC__

## Vēsture
Bāka sāka darboties 1897. gadā. Tolaik šeit bija uzbūvēts astoņšķautnains koka tornis, kura viena puse bija nokrāsota balta. 1931. gadā tika uzcelts betona tornis.

## Raksturojums
Bākas augstums ir 36 m. Bāku veido apaļš betona tornis ar galeriju, bet bez laternas. Tornis ir baltā krāsā, augšdaļā ir trīs melnas joslas. Gaismas elements atrodas 38 m virs jūras līmeņa. Gaisma balta (2 s deg, 2 s pārtraukums). Gaismas signāls redzams 9 jūras jūdžu attālumā. Bāka darbojas visu gadu diennakts tumšajā laikā.

## Ārējās saites

* ''Estonian Maritime Navigation''
City Life

***City Life*** ir stratēģijas spēle, kas ļauj spēlētājam izveidot pašam savu pilsētu. Tā ir pirmā moderno pilsētu būvēšanas spēle, kurā var strādāt visās 3 dimensijās. Spēli ir izstrādājis uzņēmums *[[Monte Cristo]]*. To Francijā publicēja firma *[[Focus Home Interactive]]*, Vācijā un Lielbritānijā *[[Deep Silver]]* un Ziemeļamerikā "CDV". To izdeva 2006. gada maijā. Spēlei ir vairākas demo versijas, visjaunākā ir *[[City Life 2008]]*. Tirgū ir pieejama arī *[[City Life Deluxe]]*.
Govs un Cālēns

**Govs un Cālēns** () bija Deivida Faisa veidots ASV televīzijas kanāla *[[Cartoon Network]]* animācijas seriāls. Seriāls demonstrēja piedzīvojums par govi un viņas brāli cāli.

Sēriju pirmizrāde notika 1997. gada 15. jūlijā, kanālā *Cartoon Network*. Katrā sērijā, ko veido trīs segmenti, iekļauts arī viens seriāla "Es esmu zebiekste" segments. Sērijas noslēdzās 1999. gada 24. jūlijā ar kopā 4 sezonām un 52 sērijām.

Sērijas tika nominētas divām *[[Emmy balva|Emmy balvām]]*. Atkārtojumi tikuši rādīti kanāla *Cartoon Network* blokos *[[Multfilmu planēta]]* un *[[Multfilmu, multfilmu šovs]]*, kā arī *[[Boomerang]]* kanālā.

Latvijā seriālu demonstrēja televīzijas kanālos LNT un TV5 Rīga.

## Sezonas

## Ārējās saites
* Oficiālā Anglijas mājaslapa
Stāvvilnis

**Stāvvilnis** veidojas, ja vilnis savā ceļā sastop šķērsli un atstarojas no tā. Dabā stāvviļņi ir novērojami, piemēram, ūdenī, pie stāva krasta.

## Nosaukums
[thumb|Uz vietas stāvošs vilnis - stāvvilnis. Sarkanie punkti apzīmē ''[mezgls|mezglus* - punktus, kur nenotiek nekāda kustība.]]
Iespējams, ka stāvviļņu nosaukums var šķist maldīgs. Stāvviļņi iegūst savu nosaukumu nevis no fakta, ka tie būtu *stāvi* (izteikti vērsti uz augšu), bet gan no tā, ka tie *stāv uz vietas*.

== Svārstību sadalījums ==
Stāvvilnim katrā vietā ir sava raksturīga svārstību amplitūda. Punktus, kuros nenotiek kustība, sauc par stāvviļņa mezglu punktiem vai īsāk — par *'mezgliem**. Attēlā tie ir parādīti kā sarkani punkti. Starp jebkuriem diviem blakus esošiem mezgliem viduspunktā svārstības notiek ar maksimālo amplitūdu. Šos punktus sauc par stāvviļņa blīzuma punktiem jeb **blīzumiem'''.

Mezglu no mezgla un blīzumu no blīzuma šķir attālums \frac{\lambda}{2}, kur \lambda ir viļņa garums (tātad attālums ir puse viļņa garuma).

Savukārt attālums starp blakus esošo mezglu un blīzumu vienmēr ir \frac{\lambda}{4} (tātad attālums ir ceturtdaļa viļņa garuma).

## Literatūra
* Fizika 10. klasei, Edvīns Šilters, Vilnis Reguts, Austris Cābelis, 1. izdevums - 2004, "Lielvārds", 

## Skatīt arī

* Viļņu vienādojums

## Ārējās saites